สวัสดีค่ะพอดีเป็นคนรอบเดือนไม่ปกติเดือนที่แล้วประจำเดือนมาวันที่6ค่ะแล้วเมื่อวันที่1ส.ค.มี พสพ กับแฟนและวันที่2,3มีเมือกไสๆไหลออกมาและหลังจากนั้นประจำเดือนก็ยังไม่มาเครียดมากค่ะตรวจแล้ววันที่21ขึ้นขีดเดียวแสดงว่าท้องหรือป่าวค่ะ
สวัสดีค่ะ หากประจำเดือนครั้งสุดท้ายมาวันที่ 6 ก.ค.และได้ตรวจหาการตั้งครรภ์อย่างถูกต้องในวันที่ 21 ส.ค. ซึ่งมากกว่า 2 สัปดาห์ไปแล้วนับจากที่มีเพศสัมพันธ์ครั้งสุดท้ายในวันที่ 1 ส.ค. แล้วพบขึ้นขีดเดียว ก็แสดงว่าไม่มีการตั้งครรภ์เกิดขึ้นค่ะ ดังนั้นการที่ประจำเดือนไม่มา จึงน่าจะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เป็นต้นสำหรับเมือกใสๆ ที่ออกจากช่องคลอดในวันที่ 2-3 ส.ค. น่าจะเป็นตกขาวที่ปกติค่ะ หากไม่ได้มีกลิ่นเหม็นรุนแรง หรือแสบและคันช่องคลอด ก้ไม่จำเป็นต้องทำอะไรค่ะแนะนำให้รอประจำเดือนไปอีกซักระยะ หากประจำเดือนยังคงไม่มานานเกิน 3 เดือน จึงควรไปพบแพทย์เพื่อหาสาเหตุอื่นๆ เช่น มีภาวะถุงน้ำจำนวนมากในรังไข่ (PCOS), มีภาวะไทรอยด์เป็นพิษ เป็นต้น